Luettelo SM-liigassa jääkiekkoilleista venäläisistä

**Luettelo SM-liigassa jääkiekkoilleista venäläisistä**. Jääkiekon SM-liiga perustettiin vuonna 1975 jääkiekon pääsarjaksi Suomessa. Ensimmäiset venäläiset liigassa nähtiin Jokereissa jo avauskaudella 1975–1976, jolloin joukkueessa pelasi puolustaja Valeri Kuzmin ja Jokereiden päävalmentajana toimi Boris Maiorov. Jo ennen SM-liigan perustamista SM-sarjassa toimi pelaajavalmentajana edellämainitun Boris Maiorovin kaksoisveli Jevgeni Maiorov Vehmaisten Urheilijoissa kaudella 1968–1969 sekä myöhemmin TPS:n päävalmentajana tunnettu Vladimir Jurzinov KOO-VEE:ssä kausina 1972–1973 ja 1973–1974.

Kuzminin jälkeen Neuvostoliiton olemassaolon aikana pelasi myös Nikolai Makarov, Anatoli Timofeev, Viktor Tjumenev, Vladimir Myškin, Andrei Pjatanov, Jevgeni Štepa, Viktor Glušenkov ja Vjatšeslav Lavrov. Makarov valittiin kaudella 1982–1983 ensimmäisenä ulkomaalaisena SM-liigan parhaaksi puolustajaksi. Kaudella 1990–1991 Rauman Lukossa torjunut Vladimir Myškin on toistaiseksi ainoa SM-liigassa pelannut venäläismaalivahti. 1990-luvulla SM-liigassa nähtiin muihin vuosikymmeniin nähden ylivoimaisesti eniten venäläispelaajia. Heistä moni on pelannut urallaan joko ennen tai jälkeen SM-liigaa myös NHL:ssä tai edustanut Neuvostoliittoa/Itsenäisten valtioiden yhteisöä/Venäjää miesten arvokisoissa. Esim. German Titov käytti kaudella 1992–1993 Turun Palloseuraa ponnahduslautana NHL:ään ja hän palasi joukkueeseen kaudella 1994–1995 työsulun ajaksi.

2000-luvulla venäläiset ovat vähentyneet SM-liigassa. Kaikkien aikojen venäläispörssin kärkikaksikon Aleksandr Barkovin ja Andrei Potaitšukin jälkeen ainoastaan Dmitri Nabokov, Dmitri Juškevitš ja Nikolai Goldobin ovat pelanneet täyden SM-liigakauden. Kaudella 2015–2016 SM-liigassa pelaa venäläisistä ainoastaan TPS:n Aleksandr Georgijev.

## Kaikki SM-liigassa pelanneet venäläiset
*Tilanne ennen kautta 2015–2016*


Kuva:HC Davos vs Team Canada.jpg|Yli 300 NHL-ottelua pelannut Aleksandr Havanov (selin) pelasi Hämeenlinnan Pallokerhossa kaudella 1995–1996.
Kuva:HC Sibir bench during 2011-12-04 Amur-Sibir KHL-game.jpeg|Pudotuspelit mukaan lukien yli 800 NHL-ottelua pelannut Dmitri Juškevitš lopetti pitkän pelaajauransa 38-vuotiaana Oulun Kärpissä kauteen 2009–2010. Hänen poikansa Dmitri Jr. edustaa nykyään seuran A-nuoria. Kuvassa Juškevitš valmentamassa KHL-joukkue Sibir Novosibirskia lokakuussa 2011.
Kuva:Dmitri Kvartalnov 2011-10-16 Amur—Severstal KHL-game.jpeg|Kaudella 1999–2000 Jokereissa pelannut Dmitri Kvartalnov ratkaisi joukkueelleen 23. maaliskuuta 2003 toisessa puolivälieräottelussa Rauman Lukkoa vastaan 3-2-jatkoaikavoiton ajassa 95.27. Ottelusta tuli SM-liigan historian pisin, mutta ennätys rikottiin kuitenkin tasan vuotta myöhemmin, jolloin nykyinen ennätys syntyi HIFK:n ja Ilveksen välisessä ottelussa 124.41 minuutilla. Väliin on sittemmin mahtunut vielä viisi pidempää ottelua. Pelaajauransa jälkeen Kvartalnov on toiminut valmentajana muun muassa KHL:ssä.
Kuva:Smirnov_Alexander_260911.jpeg|Aleksandr Smirnov voitti puolustajana TPS:ssä Suomenmestaruuden vuosina 1993 ja 1995, SM-hopeaa vuonna 1994 sekä Euroopan Cupin vuonna 1994. Kaudella 1993–1994 Smirnov voitti myös SM-liigan tehotilaston lukemalla +35. Hän on sittemmin valmentanut KHL:ssä ja Norjassa.
Kuva:Vyacheslav Solodukhin 3.JPG|Vjatšeslav Soloduhin kävi kaudella 2009–2010 try-outilla Tampereen Ilveksessä. Kuvassa Soloduhin KHL-joukkue Sibir Novosibirskin paidassa helmikuussa 2012.


## Kaksoiskansalaisia
*Aleksandr Kuzminski syntyi ja sai kiekko-oppinsa Ukrainassa, mutta hän on Venäjän ja Kanadan kaksoiskansalainen. Oleg Šargorodski ja Denis Švidki ovat myös syntyneet Ukrainassa, mutta he ovat kuitenkin ainoastaan Venäjän kansalaisia. Kausina 2001–2003 Tampereen Ilvestä ja Jokereita edustaneella kanadalaisella David Nemirovskylla on venäläisiä sukujuuria.

*Aleksandr Barkovin pojalla Aleksander Barkovilla on sekä Suomen että Venäjän kansalaisuus. Tampereella syntynyt Barkov pelasi kuitenkin koko junioriuransa Tapparassa ja hän edustaa kansainvälisellä tasolla Suomea. Barkov pelasi ennen NHL:ään siirtymistään Tapparan SM-liigajoukkuessa kausina 2011–2013. Leo Komarov puolestaan syntyi Viron Narvassa, kun Viro oli vielä osa Neuvostoliittoa. Hänen vanhempansa ovat venäläisiä ja Komarovilla itselläänkin myös Venäjän kansalaisuus. Komarov on pelannut urallaan SM-liigassa kauden 2005–2006 Porin Ässissä ja vuodet 2006–2009 Pelicansissa. Myös kahtena kautensa SM-liigassa kiekkoillut Artem Iossafov on syntynyt Venäjällä.

## Venäläiset valmentajat SM-liigassa

*Aleksandr Barkov (Tappara 2009, apuvalmentaja 2008–2010)
*Vladimir Jurzinov (TPS 1992–1998)
*Vladimir Jurzinov Jr. (Ilves 1995–1999, Ässät 1999–2002)
*Boris Maiorov (Jokerit 1975–1976 ja 1990–1993, Tappara 1993–1994)
*Vasili Tihonov (Ässät 1990–1993, Lukko 1999–2001)

## Venäläisten henkilökohtaiset saavutukset

### Vuoden valmentaja
*Vladimir Jurzinov (TPS 1993, 1994 ja 1995)

### Paras puolustaja
*Nikolai Makarov (Jokerit 1982–1983)

### Tehopelaaja
*Aleksandr Smirnov, P, +35 (TPS 1993–1994)

### Valinta tähdistökentälliseen
*Aleksandr Barkov, KH (Tappara 2000–2001)
*Nikolai Makarov, P (Jokerit 1982–1983)

### SM-liigan kuukauden pelaaja
Aleksandr Barkov sai valinnan helmikuussa 1998, lokakuussa 1999 ja helmikuussa 2001. Hänen lisäkseen ennätykselliset kolme kertaa valinnan ovat saaneet myös Jan Čaloun, Juha-Pekka Haataja ja Tim Thomas.

## Suomenmestaruuden voittaneet venäläiset

*Vladimir Jurzinov (päävalmentaja) (TPS 1993 ja 1995)
*Aleksandr Smirnov (TPS 1993 ja 1995)
*Viktor Tjumenev (TPS 1990 ja 1991)
*Aleksandr Barkov (Tappara 2003)
*Boris Maiorov (päävalmentaja) (Jokerit 1992)
*Jevgeni Štepa (TPS 1991)
*German Titov (TPS 1993)

## Katso myös
*Luettelo SM-liigassa jääkiekkoilleista ruotsalaisista
*Luettelo SM-liigassa jääkiekkoilleista tšekeistä

## Lähteet

## Aiheesta muualla
* Elite Prospects